title: Bev
text: Bev a zo ur ger brezhonek a gaver e meur a c'her kevrennek, hag a droienn.
  
  Anv-gwan
  Evel anv-gwan
  
  implijet da lavarout ez eus buhez, pe yec'hed, pe nerzh, en unan bennak pe en un dra bennak : 
   Bev on c'hoazh. Leskiñ unan bennak en-bev. 
   Evel-se eo e vez lavaret ez eo bev-buhezek, pe bev ar gwad e gwazhied unan bennak.
   Chom bev a ra an hini n'eo ket marv, pe un den, pe tan, pe gouloù e vije. Glaou bev zo glaou ruz.
  En aod vev emañ ar garreg a vez goloet ha dizoloet gant ar mor. An traezh bev eo an traezh goloet pa vez lanv.
   Douar bev a zo douar nevez aret.
   Yenik eo an amzer vev.
   Sevel a varv da vev a zo bevañ en-dro pa gomzer eus un den.
  
   a c'hell bezañ implijet evit pouezañ pa vez lakaet 
   war-lerc'h un anv-gwan ; da skouer : fresk-bev, heñvel bev, gwadek-bev, noazh-bev, sklaer-bev.
   war-lerc'h un anv-kadarn : noz-bev (noz du-dall).
  
  Anv-kadarn
  Evel anv-kadarn 
  
  a reer gantañ evit komz eus ur boud (den pe loen) a zo buhez ennañ, liester bevien, a zo danvez studi ar vevoniezh. Komz a reer eus korf ur bev.
  
  a dalv kement ha buhez el lavarenn e bev un den bennak, da lavarout eo tra m'eo bev
  
   ar bev eo lec'h ar brasañ kizidigezh, evel en droienn tizhet eo bet an den er bev. Implijet e vez dreist-holl e-barzh betek ar bev: Troc'het eo betek ar bev.
  
   Gwechall e talveze kement ha badeziant en dro-lavar: Seniñ a ra kloc'h an iliz evit ar bev hag ar marv.
  
  Korfadurezh
  troioù-lavar brezhonek